Sjodogg har en resistensnedsettende effekt som kan disponere for pasteurellose. Derfor ser man flest utbrudd i slutten av mai og begynnelsen av september. Sykdommen er mest vanlig hos unge dyr, en norsk undersøkelse fant at 90% av diagnostiserte tilfeller var dyr som var under ett år gamle. Pasteurellose er vanlig i Norge og en av de mest tapsbringende sykdommen i britisk saueindustri. Hos storfe er infeksjon med paramyxoviruset BRSV den vanligste risikofaktoren for utvikling av pasteurellose. BRSV har vid utbredelse i Norge.